دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
کئفلی ،کئفلی ،
گونشدیر الده جامیم کئفلی ،کئفلی ،
اؤزوم کئفلی ، مرامیم کئفلی ،کئفلی ،
ییخیلمام ساقی تئز – تئز تؤک چاخیر دان ،
هله واردیر داوامیم کئفلی ،کئفلی ،
همیشه کئفلییم کئفسیزلر ایچره ،
کئچیر هر صوبح و شامیم کئفلی ،کئفلی ،
اورک وولکان کیمی اود توتدو یاندی ،
آلیشدی پیشدی خامیم کئفلی ،کئفلی ،
ایچیم یاندی آلیشدیم دفتر اوسته ،
آلوولاندی کلامیم کئفلی ،کئفلی ،
سن هر سمته دئسن من سجده قیللام ،
منیم سن سن ایمامیم کئفلی ،کئفلی ،
اگر سندن سووای بیر اؤزگه سیندن ،
خوشوم گلسه حرامیم کئفلی ،کئفلی ،
گولوم هر یئرده سن واردیر اوزاقدان ،
سنه چوخ – چوخ سلامیم کئفلی ،کئفلی ،
بوتون دونیاده عشق اولسون محبت ،
بودور آخیر پیامیم کئفلی ،کئفلی ،
شاعر : اوستاد هوشنگ جعفری
Filed under: استاد هوشنگ جعفری,تورکی شعرلر Türkcə şeirlər | Tagged: هوشنگ جعفری,هوشنگ جعفری نین شعرلری,کفلی کفلی,کئفلی کئفلی,استاد هوشنگ جعفری,اشعار هوشنگ جعفری,تورکی شعر,تورکی شعرلر,شعرهای استاد جعفری |
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab urd_Arab azb_Arab azb_Arab azb_Arab azb_Arab pes_Arab pes_Arab